DOD-ICHI-NRF วิ่งคึก! ขานรับข่าวดีซื้อ-ขาย-ปลูก “กระท่อม” เสรี
DOD-ICHI-NRF วิ่งคึก! ขานรับข่าวดีซื้อ-ขาย-ปลูก "กระท่อม" เสรี โบรกฯ แนะนำเก็งกำไรระยะสั้น
DOD-ICHI-NRF วิ่งคึก! ขานรับข่าวดีซื้อ-ขาย-ปลูก "กระท่อม" เสรี โบรกฯ แนะนำเก็งกำไรระยะสั้น
24 ส.ค. 2564

ผู้สื่อข่าวรายงานว่า ล่าสุด ณ เวลา 15.34 น. ราคาหุ้น บริษัท อิชิตัน กรุ๊ป จำกัด (มหาชน) หรือ ICHI อยู่ที่ 11.90 บาท บวก 0.40 บาท หรือ 3.48% สูงสุดที่ 12 บาท ต่ำสุดที่ 11.50 บาท ด้วยมูลค่าซื้อขาย 196.37 ล้านบาท
ราคาหุ้น บริษัท ดีโอดี ไบโอเทค จำกัด (มหาชน) หรือ DOD อยู่ที่ 12 บาท บวก 0.40 บาท หรือ 3.45% สูงสุดที่ 12.10 บาท ต่ำสุดที่ 11.70 บาท ด้วยมูลค่าซื้อขาย 65.93 ล้านบาท
ส่วน บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF อยู่ที่ 9.10 บาท บวก 0.20 บาท หรือ 2.25% สูงสุดที่ 9.20 บาท ต่ำสุดที่ 8.90 บาท ด้วยมูลค่าซื้อขาย 77.65 ล้านบาท
โดย บล.ไทยพาณิชย์ ระบุในบทวิเคราะห์ (23 ส.ค.2564) ว่า พ.ร.บ.พืชกระท่อม อนุญาตให้ประชาชนปลูก ใช้จำหน่ายได้โดยเสรี ส่วนการปลูก-นำเข้า-ส่งออก-ขายในระบบอุตสาหกรรมจะต้องดูเรื่องปริมาณจะต้องอยู่ในปริมาณที่กำหนดไว้ในกฎหมาย มองเป็น sentiment บวกต่อหุ้นโรงสกัด เครื่องดื่มและอาหารเสริม อาทิ DOD, NRF, ICHI, IP แนะนำเก็งกำไรระยะสั้น กำหนดจุด stop loss